**Izziņa par atzinumos sniegtajiem iebildumiem**

Likumprojekts "Grozījumi mobilizācijas likumā" (VSS-703)

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |
| --- | --- |
| Datums | 22.11.2019., elektroniskā saskaņošana 24.01.2020., atkārtota elektroniskā saskaņošana 20.02.2020. |
|  |  |
| Saskaņošanas dalībnieki | Tieslietu ministrija, Finanšu ministrija, Ārlietu ministrija, Ekonomikas ministrija, Satiksmes ministrija, Zemkopības ministrija, Veselības ministrija, Latvijas pašvaldību savienība, Finanšu nozares asociācija, Tiesībsarga birojs, Ieslodzījumu vietu pārvalde, Latvijas Brīvo arodbiedrību savienība, Labklājības ministrija, Latvijas Jūras administrācija, Krīzes vadības padomes sekretariāts, Nacionālo bruņoto spēku Apvienotais štābs, Militārās izlūkošanas un drošības dienests, Finanšu kapitāla un tirgus komisija, Ģenerālprokuratūra, Satversmes tiesa, Valsts ieņēmumu dienests, Satversmes aizsardzības birojs, Valsts drošības dienests, Valsts ugunsdzēsības un glābšanas dienests, Pārresoru koordinācijas centrs, Nacionālā elektronisko plašsaziņas līdzekļu padome, Latvijas Banka, Izglītības un zinātnes ministrija, Sabiedrisko pakalpojumu regulēšanas komisija, Valsts kontrole, Iekšlietu ministrija, Latvijas Drošības un aizsardzības industriju federācija, Zemkopības ministrija, Valsts prezidenta kanceleja,  |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus |  | Ārlietu ministrijas, Veselības ministrijas, Tieslietu ministrijas, Sabiedrisko pakalpojumu regulēšanas komisijas, Nacionālās elektronisko plašsaziņas līdzekļu padomes  |

 |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**I. Jautājumi, par kuriem saskaņošanā vienošanās ir panākta pēc likumprojekta starpministriju saskaņošanas** |

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | Likumprojekta 2. pantā iekļautā Mobilizācijas likuma 14.1 panta pirmās daļas 27. punkts:“27) Cita Ministru kabineta noteikta valsts un pašvaldības institūcijas amatpersona, darbinieks vai fiziska persona, kura atrodas darba tiesiskajās attiecībās ar juridiskajām personām, kas nodrošina vitālo (kritisko) pakalpojumu darbības sniegšanas nepārtrauktību” | **Veselības ministrijas 06.08.2019. iebildums:**Vēršam uzmanību uz to, ka veselības aprūpes pakalpojumus sniedz ne tikai juridiskas personas, bet arī fiziskas personas kā pašnodarbinātie. Ņemot vērā minēto, lūdzam izvērtēt iespēju precizēt Projekta 2. pantā iekļautā Mobilizācijas likuma 14.1 panta pirmās daļas 27. punkta redakciju. | Ņemts vērā.  | Atbilstoši jaunajai projekta redakcijai minētais priekšlikums vairs nav aktuāls |
|  | Anotācijas VII sadaļas 2. punkts:“ Projekta izpilde notiks esošo pārvaldes funkciju un institucionālās struktūras ietvaros” | **Finanšu ministrijas 30.07.2019. priekšlikums:**Izsakām priekšlikumu papildināt anotācijas VII sadaļas 2.punktu ar informāciju, ka likumprojekta izpildē iesaistītās institūcijas to realizēs esošā finansējuma ietvaros. | Ņemts vērā. | Precizēts anotācijas VII sadaļas 2. punkts:“ Projekta izpilde notiks esošo pārvaldes funkciju un institucionālās struktūras ietvaros. Likumprojekta izpildē iesaistītās institūcijas to realizēs esošā finansējuma ietvaros.” |
|  | Likumprojekta 2. pantā iekļautā Mobilizācijas likuma 14.1 panta pirmās daļas 20. punkts:“20) Latvijas Republikas vēstnieks ārvalstīs” |  **Ārlietu ministrijas 05.08.2019. iebildums:**Izteikt 14.1 panta pirmās daļas 20. punktu šādā redakcijā: “Latvijas Republikas diplomātisko un konsulāro pārstāvniecību ārvalstīs darbinieks”. Pārstāvniecības darbinieka jēdziens ir skaidrots 1961. gada 18. aprīļa Vīnes konvencijas par diplomātiskajiem sakariem 1.panta (b) apakšpunktā: ““pārstāvniecības darbinieki” ir pārstāvniecības vadītājs un pārstāvniecības personāla darbinieki”. Ārlietu ministrija vērš uzmanību, ka ne tikai Latvijas Republikas vēstnieki, bet arī citi Latvijas Republikas diplomātiskā un konsulārā dienesta darbinieki ārvalstīs pārstāv Latvijas Republikas intereses un veic diplomātiskās un konsulārās funkcijas. | Ņemts vērā. | Likumprojekta 14.1 panta pirmā daļa precizēta ar sekojošu redakciju:“24) Latvijas Republikas diplomātisko un konsulāro pārstāvniecību ārvalstīs darbinieks”Atbilstoši ministrijas iebildumā izteiktajai informācijai ir papildināta arī anotācija. |
|  | “27) Cita Ministru kabineta noteikta valsts un pašvaldības institūcijas amatpersona, darbinieks vai fiziska persona, kura atrodas darba tiesiskajās attiecībās ar juridiskajām personām, kas nodrošina vitālo (kritisko) pakalpojumu darbības sniegšanas nepārtrauktību” | **Labklājības ministrijas 24.07.2019. priekšlikums:**Precizēt likumprojekta 2. pantu, ar kuru groza Mobilizācijas likuma 14.1 panta 27.punktu, un izteikt attiecīgo punktu šādā redakcijā: “cita Ministru kabineta noteikta valsts un pašvaldības institūcijas amatpersona, darbinieks vai privāto tiesību juridiskas personas, kas nodrošina vitālo (kritisko) pakalpojumu darbības sniegšanas nepārtrauktību, darbinieks.” Mobilizācijas likuma 2. pantā minēti subjekti, kam likums nosaka pienākumus un atbildību mobilizācijas jautājumos, tostarp privāto tiesību juridiskas personas. Lai izvairītos no likuma normu nepareizas interpretācijas, attiecībā uz vienu un to pašu subjektu lietojama vienāda terminoloģija.Aicinām arī izvērtēt, vai likumprojekta 2. pantā, ar kuru groza Mobilizācijas likuma 14.1 panta 27.punktu, attiecīgais punkts aiz vārda "darbinieks" nav papildināms ar vārdiem “vai amatpersona”, attiecinot normu arī uz privāto tiesību juridisku personu vēlētām un ieceltām amatpersonām, piemēram, valdes locekļiem, padomes locekļiem, dalībniekiem u.c., kuri nesastāv darba tiesiskajās attiecībās ar juridisko personu, bet savus pienākumus pilda uz pilnvarojuma, uzņēmuma līguma, lēmējinstitūciju lēmumu pamata. | Vienošanās starpinstitūciju sanāksmē. | Atbilstoši jaunajai projekta redakcijai minētais priekšlikums vairs nav aktuāls |
|  | Likumprojekta 14.1 panta pirmās daļas 10. punkts:“10) Satversmes tiesas priekšsēdētājs” | **Satversmes tiesas 31.07.2019. priekšlikums:**Likumprojekta 14.1 panta pirmās daļas 10. punkts paredz Satversmes tiesas priekšsēdētājam izņēmumu no noteikumiem par pilsoņu iesaukšanu aktīvajā dienestā un iedzīvotāju mobilizāciju civilās aizsardzības formējumos un civilās aizsardzības pasākumu veikšanai. Kā viens no galvenajiem izņēmuma iemesliem likumprojekta anotācijā tiek minēts fakts, ka Satversmes tiesas priekšsēdētāju apstiprina Saeima ar savu balsojumu. Vēršam uzmanību uz to, ka Satversmes tiesas likuma 4.pants paredz, ka Satversmes tiesas tiesnešus apstiprina Saeima. Savukārt, Satversmes tiesas likuma 12. pants nosaka veidu, kādā tiek ievēlēts Satversmes tiesas priekšsēdētājs, proti, tas tiek ievēlēts no Satversmes tiesas tiesnešu vidus uz 3 gadiem. Līdz ar to Saeima apstiprina visus 7 Satversmes tiesas tiesnešus, bet neapstiprina Satversmes tiesas priekšsēdētāju. Ņemot vērā iepriekš minēto, aicinām precizēt likumprojektu un tā anotāciju atbilstoši Satversmes tiesas likumam. | Ņemts vērā.Skatīt kontekstā ar Tieslietu ministrijas 28.02.2020. 3.iebildumu. | Likumprojekta 14.1 panta pirmās daļas 10. punkts izteikts jaunā redakcijā:“16) Satversmes tiesas tiesnesis” |
|  | Likumprojekts | **Satversmes aizsardzības biroja 06.08.2019. priekšlikums:**Ņemot vērā, ka likumprojekts “Grozījumi mobilizācijas likumā” ir vērtējams nešķirti ar likumprojektu “Grozījumi Nacionālās drošības likumā”, par kuru tika izteikts iebildums neatbalstīt likumprojekta turpmāku virzību, pirms minētais likumprojekts nav izskatīts Nacionālās drošības starpinstitūciju komisijā, arī likumprojekta “Grozījumi mobilizācijas likumā” virzība ir vērtējama un aktualizējama pēc Nacionālās drošības starpinstitūciju komisijas sēdes. | Ņemts vērā.  | Diskusija par likumprojektu “Grozījumi Nacionālās drošības likumā” Nacionālās drošības starpinstitūciju komisijā ir notikusi. |
|  | Likumprojekta 14.1 pants | **Valsts prezidenta kancelejas 20.08.2019. priekšlikums:**Aicinām vēlreiz rūpīgi izvērtēt likumprojekta piedāvājumu daļēji uzskaitīt pēc ieņemamajiem amatiem to personu loku, uz kuriem plānots neattiecināt Mobilizācijas likuma 13. un 14. panta noteikumus. Efektīvāks risinājums varētu būt likumā tikai raksturot noteiktas valsts un pašvaldību funkcijas, uz kuru īstenošanā iesaistītajiem neattiecas Mobilizācijas likuma 13. un 14.panta noteikumi, konkrētu amatu noteikšanu atstājot Ministru kabineta vai pašu iestāžu kompetencē. Piemēram, attiecībā uz tiesu un koleģiālu institūciju darbības nodrošināšanu aicinām izvērtēt, vai mērķi ļaus sasniegt izņēmumu paredzēšanu tikai tiesu priekšsēdētājiem un koleģiālo institūciju vadītājiem. Vēršam jūsu uzmanību arī uz to, ka paredzot izņēmumu attiecībā uz Valsts prezidentu, nav paredzēti izņēmumi attiecībā uz Valsts prezidenta kancelejas amatpersonām, kas kārto ar Valsts prezidenta darbību saistītās lietas valsts drošības un aizsardzības jomā un sniedz atbalstu Valsts prezidentam viņa Satversmē un Nacionālās drošības likumā noteikto funkciju īstenošanā. | Ņemts vērā.Projekts paredz noteikt to, ka no mobilizācijas tiks atbrīvota noteikta sadaļa kritiskajā infrastruktūrā strādājošo. | Likumprojekta 14.1 panta pirmā daļa papildināta ar izņēmumu par Valsts prezidenta kancelejas amatpersonām.Anotācija papildināta ar sekojošu tekstu:“Valsts prezidents, kas ir Latvijas Republikas augstākā amatpersona, saskaņā ar Latvijas Republikas Satversmes 42. pantu, ir arī valsts bruņotā spēka augstākais vadonis un kara laikam viņš ieceļ virspavēlnieku. Tādējādi izņēmums neietvertu Valsts prezidentu, taču, lai kārtotu ar Valsts prezidenta darbību saistītās lietas valsts drošības un aizsardzības jomā un sniegtu atbalstu Valsts prezidentam viņa Satversmē un Nacionālās drošības likumā noteikto funkciju īstenošanā, izņēmums attiektos uz Valsts prezidenta kancelejas amatpersonām.” |
|  | Likumprojekta 14.1 pants | **Sabiedrisko pakalpojumu regulēšanas komisijas 31.07.2019. iebildums:**Regulators, izvērtējot Likumprojektā ietverto tiesisko regulējumu un iepazīstoties ar Likumprojekta anotācijā ietverto skaidrojumu konstatē, ka Likumprojekts mobilizācijas gadījumā citu starpā paredz noteikt īpašu normatīvo regulējumu Saeimas ieceltām amatpersonām.Regulators vērš uzmanību, ka saskaņā ar likumu “Par sabiedrisko pakalpojumu regulatoriem” (turpmāk – Likums) Regulators ir institucionāli un funkcionāli neatkarīgs, pilntiesīgs, autonoms publisko tiesību subjekts, kas patstāvīgi pilda tam ar Likumu nodotās funkcijas enerģētikas, elektronisko sakaru, pasta, sadzīves atkritumu apsaimniekošanas un ūdenssaimniecības nozarēs. Regulatora lēmējinstitūcija ir padome, kuru pēc Ministru kabineta priekšlikuma uz pieciem gadiem ieceļ Saeima. Padomē ietilpst Likumā noteiktajā kārtībā iecelts Regulatora priekšsēdētājs un četri padomes locekļi. Saskaņā ar Likumu padome lēmumus pieņem padomes sēdē un Regulatora lēmums saskaņā ar Likumu ir pieņemts tikai tad, ja par to nobalso vismaz trīs padomes locekļi.Ņemot vērā, ka Regulatora rīcībā nav informācijas par citiem, Likumprojekta izstrādes gaitā vērtētiem objektīviem kritērijiem, balstoties uz kuriem Likumprojekta 2.pantā ietvertajā amatpersonu uzskaitījumā nav iekļauts Regulatora priekšsēdētājs un padomes locekļi, Regulators iebilst pret Likumprojekta tālāku virzību pirms nav izvērtēta Regulatora priekšsēdētāja un četru padomes locekļu, kā Saeimas ieceltu amatpersonu atbilstība Likumprojekta 2.pantā uzskaitītajiem subjektiem, uz kuriem būtu attiecināmi Mobilizācijas likumā paredzētie izņēmumi no noteikumiem par pilsoņu iesaukšanu aktīvajā dienestā un iedzīvotāju mobilizāciju civilās aizsardzības formējumos un civilās aizsardzības pasākumu veikšanai. | Ņemts vērā. | 14.1 panta 1.daļa tiek papildināta ar jaunu. punktu:“15) Sabiedrisko pakalpojumu regulēšanas komisijas padomes priekšsēdētājs un padomes loceklis;”Atbilstoši iebildumā izteiktajai informācijai ir papildināta arī anotācija.  |
|  | Likumprojekta 14.1 pants | **Tieslietu ministrijas 02.08.2019. 1.iebildums:**Projekta 2. pants paredz papildināt Mobilizācijas likumu (turpmāk – likums) ar jaunu 14.1 pantu, kura pirmajā daļā noteikti izņēmumi dažādu amatpersonu mobilizācijai aktīvajā militārajā dienestā un civilās aizsardzības formējumos. Vēršam uzmanību, ka piedāvātā norma ir pretrunā ar likuma spēkā esošo regulējumu. Likuma 1. panta 1. punkts paredz, ka mobilizācija ir mērķtiecīgi plānoti un sagatavoti valsts militārās un civilās aizsardzības pasākumi valsts apdraudējuma novēršanai vai tā seku likvidācijai, izmantojot noteiktus cilvēku, materiālos un finanšu resursus. Savukārt likuma 3. panta trešās daļas 1. punkts par vispārējo mobilizāciju paredz, ka tā tiek izsludināta kara gadījumā, pakļaujot visus mobilizācijas resursus un izmantojot tos valsts aizsardzības vajadzībām mobilizācijas plānos noteiktajā apjomā. Tādējādi mobilizācija ir plānots process, kas balstās uz noteiktiem valsts rīcībā esošiem resursiem – bruņojums, apgādes iespējas, kā arī cilvēkiem ar noteiktām zināšanām, prasmēm un iemaņām. Mobilizācijas izsludināšanai ir nepieciešami īpaši priekšnosacījumi – karš vai izņēmuma stāvoklis, jo šādā gadījumā tiek apdraudēta valsts un tās izveidotās pārvaldes iekārtas ar dažādām institūcijām un amatiem turpmāka pastāvēšana. Kara vai izņēmuma stāvokļa gadījumā valsts primārais uzdevums ir nodrošināt aizsardzību pret apdraudējumu ar visiem pieejamiem un nepieciešamiem resursiem, bet izņēmumu noteikšana mobilizācijai ar likumu var nepamatoti apgrūtināt šādu uzdevumu veikšanu, kad bruņoto spēku vienību komplektēšanai nebūs pieejami cilvēki ar noteiktām prasmēm un iemaņām, tai skaitā rezerves karavīri, ja viņi ieņems kādu no uzskaitījumā minētajiem amatiem. Turklāt kara vai izņēmuma stāvokļa gadījumā var būtiski mainīties valsts pārvaldes modelis un funkciju izpilde var tikt ierobežota teritoriāli ar okupāciju vai institucionāli, atsakoties no noteiktu valsts pārvaldes uzdevumu veikšanas. Saskaņā ar Latvijas Republikas Satversmes 42. pantu Valsts Prezidents ir valsts bruņotā spēka augstākais vadonis. Kara laikam viņš ieceļ virspavēlnieku. Tādējādi Valsts Prezidenta statuss saistībā ar bruņotajiem spēkiem ir noteikts ar augstāka spēka normatīvo aktu un nemainīgs. Vienlaikusvēlamies norādīt, ka mobilizācijas izņēmumi dažādu institūciju vadītājiem nebūs efektīvi, ja šajās institūcijās nebūs pietiekams nodarbināto skaits, piemēram,tiesas nespēs darboties, ja tajās nebūs tiesneši un tiesu darbinieki. Tāpat saistībā ar šo mobilizācijas izņēmuma projektu nav saprotams kara tiesu tiesnešu un šo tiesu personāla statuss. Gadījumā, ja daļā no Latvijas tiek pasludināts izņēmuma stāvoklis, pārējā Latvijas teritorijā vispārējās jurisdikcijas tiesām jāturpina darbs. Ievērojot minēto, mobilizācijas izņēmumu noteikšana konkrētām amatpersonām nav atbalstāma. Nobeigumā vēlamies norādīt, ka šādu izņēmumu veidošana ar likumu sabiedrībā var radīt papildus negatīvu viedokli par demokrātiskas valsts pārvaldes turpmāko attīstību. Tādējādi Tieslietu ministrija piedāvā jaunu likuma 14.1 pantu neveidot, bet papildināt likuma 8. pantu par Ministru kabineta kompetenci lēmumā par mobilizācijas izsludināšanu operatīvi pēc nepieciešamības noteikt mobilizācijas izņēmumus jebkuram būtiskam valsts pārvaldes uzdevumu veicējam vai vitālo (kritisko) pakalpojumu sniedzējam, proti, teritorijām, iestādēm, profesijām, nozares uzņēmumiem. | Ņemts vērā. Vienošanās starpinstitūciju sanāksmē.Projekts paredz noteikt to, ka no mobilizācijas tiks atbrīvota noteikta sadaļa kritiskajā infrastruktūrā strādājošo. | Precizēts 14.1 panta pirmās daļas pirmais punkts. 1) Valsts prezidenta kancelejas amatpersonas.Anotācijā iekļautā informācija: Valsts prezidents, kas ir Latvijas Republikas augstākā amatpersona, saskaņā ar Latvijas Republikas Satversmes 42. pantu, ir arī valsts bruņotā spēka augstākais vadonis un kara laikam viņš ieceļ virspavēlnieku. Tādējādi izņēmums neietvertu Valsts prezidentu, taču, lai kārtotu ar Valsts prezidenta darbību saistītās lietas valsts drošības un aizsardzības jomā un sniegtu atbalstu Valsts prezidentam viņa Satversmē un Nacionālās drošības likumā noteikto funkciju īstenošanā, izņēmums attiektos uz Valsts prezidenta kancelejas amatpersonām.Atbilstoši 03.02.2020. Valsts prezidenta kancelejas priekšlikumam, minētais tieslietu ministrijas iebildums par Valsts prezidentu vairs nav aktuāls |
|  | Likumprojekta anotācija:“Tādējādi Mobilizācijas likuma 14.1 pants tiesu darbības nodrošināšanai paredzēs ietvert tiesībsargu, ģenerālprokuroru, Satversmes tiesas tiesnešus un Satversmes tiesas priekšsēdētāju, Augstākās tiesas priekšsēdētāju, apgabaltiesas priekšsēdētāju un rajona (pilsētas) tiesas priekšsēdētājus kā amatpersonas, uz kurām arī netiek attiecināta iesaukšana aktīvajā dienestā un mobilizācija.” | **Tieslietu ministrijas 02.08.2019. 2.iebildums:**Projekta anotācijas I sadaļas 2. punktā tiek norādīts, ka *“… tiesu darbības nodrošināšanai paredzēs ietvert tiesībsargu, …*”. Vēršam uzmanību uz to, ka tiesībsarga funkcijas nav saistāmas ar tiesu darbības nodrošināšanu, līdz ar to anotācijā sniegtā informācija par šī izņēmuma attiecināšanu uz tiesībsargu ir nekorekta. | Ņemts vērā.  | Likumprojekta anotācijas I sadaļas 2. punkts precizēts atbilstoši Tieslietu ministrijas norādei, nodalot atsevišķi tiesu darbības nodrošināšanu un tiesībsarga funkciju veikšanu. |
|  | Likumprojekts un tā anotācija | **03.02.2020. Valsts prezidenta kancelejas priekšlikums:**Izvērtējot precizēto likumprojektu “Grozījumi Mobilizācijas likumā” un tā sākotnējās ietekmes novērtējuma ziņojumu (anotāciju), secināms, ka ir mainīts sākotnējā likumprojektā paredzētais, ka Mobilizācijas likuma 13. un 14. panta nosacījumi netiek attiecināti uz Valsts prezidentu. Vēršam uzmanību, ka Valsts prezidentam bruņoto spēku augstākā vadoņa statuss nav dienesta pakāpe vai militārs rangs (sk. Valsts prezidenta Konstitucionālo tiesību komisijas 2011. gada 10. maija viedokli par Valsts prezidenta funkcijām Latvijas parlamentārās demokrātijas sistēmas ietvaros). Līdz ar to aicinām izvērtēt iespēju saglabāt sākotnējā likumprojektā paredzēto, ka Mobilizācijas likuma 13. un 14. panta nosacījumi netiek attiecināti arī uz Valsts prezidentu. | Ņemts vērā | Papildināts likumprojekta 14.1 panta pirmās daļas 1. punkts:“(1) Šā likuma 13. un 14. panta noteikumus neattiecina uz šādām personām:1) Valsts prezidents un Valsts prezidenta kancelejas amatpersonas;” |
|  | Likumprojekts un tā anotācija | **03.02.2020. Tieslietu ministrijas 1.iebildums:**Projekta 3.pants paredz Mobilizācijas likuma (turpmāk – likums) 10.panta pirmās daļas 1.punktā Krīzes vadības padomes kompetenci aizstāt ar Ministru kabineta kompetenci un paredzēt, ka Ministru kabinets koordinē mobilizācijas sistēmas darbību valsts apdraudējuma gadījumā. Vēršam uzmanību, ka šāda institūciju aizstāšana nav pietiekami saprotama, jo projekta anotācijā tiek norādīts, ka tas nepieciešams, jo Krīzes vadības padomē nav pārstāvētas visas ministrijas uz kurām attiecas mobilizācija. Tieslietu ministrijas ieskatā norma šobrīd nosaka mobilizācijas operatīvās koordinācijas (darbību saskaņošanas) institūciju un ir apšaubāma Ministru kabineta kā institūcijas nepieciešamība mobilizācijas procesu koordinēšanā, jo no tiesību sistēmas viedokļa koordinēt nepieciešams tikai likuma 10.panta pirmās daļas 2., 3.un 4.punktā paredzēto ministriju darbības. Attiecīgie ministri ir Krīzes vadības padomes sastāvā. Papildus norādām, ka Krīzes vadības padomes sastāvu nosaka Nacionālās drošības likuma 23.2 pants, nevis Krīzes vadības padomes sekretariāta nolikums, par ko tiek norādīts projekta anotācijā. Ministru kabineta vispārējās vadības kompetence mobilizācijā ir noteikta likuma 10.panta otrajā daļā un tās ietvarosmobilizācijas plānošanā, sagatavošanā un īstenošanā Ministru kabinets savlaicīgi var rīkoties, paredzot noteiktus uzdevumus. Ievērojot minēto, piedāvājam papildus izvērtēt projekta 3.pantā paredzētā regulējuma mērķi, kā arī grozījuma lietderību un mērķi. Ja šāds grozījums ir nepieciešams, par to sniegt korektu informāciju projekta anotācijā. | Ņemts vērā.Papildināts skaidrojums par MK lomu mobilizācijā. | Veikti papildinājumi likumprojekta anotācijā sekojošā redakcijā:“Pamatojums izmaiņām likuma 10.panta pirmās daļas 1.punktā ir saisti ar jautājuma specifiku, Ministru kabineta kompetenci lemt par mobilizācijas jautājumiem (un resursu pārdali) un to, ka Krīzes vadības padomē nav pārstāvētas visas ministrijas uz kurām attiecas mobilizācija. Tā, piemēram, uz zemkopības ministriju, kas nav pārstāvēta Krīzes vadības padomē attiecas mobilizāciju reglamentējošie normatīvie akti . Tā pat arī aizsardzības plānošanas dokumentus, kas regulē mobilizāciju apstiprina Ministru kabinets Saeimā 2018. gada 4. oktobrī pieņemtie Grozījumi Nacionālās drošības likumā paredz papildināt 23. pantu ar astoto daļu šādā redakcijā: "(8) Lai paaugstināta militāra apdraudējuma gadījumā uzsāktu Valsts aizsardzības plāna un Valsts aizsardzības operatīvā plāna uzdevumu izpildi, Ministru kabinets ir tiesīgs pieņemt lēmumu par zemessargu un rezerves karavīru mobilizāciju ne ilgāk kā uz 72 stundām, nekavējoties par to informējot Saeimu." Līdz ar to likumprojekta 13.pants tiek tehniski precizēts (juridiski tehnisko izmaiņu dēļ, to izsakot jaunā redakcijā), lai atbilstu Grozījumu Nacionālās drošības likumā paredzētajam regulējumam. Papildus tam, ir izstrādāti grozījumi arī Latvijas Republikas Zemessardzes likumā, paredzot regulējumu par zemessargu mobilizāciju. Grozījumi pēc 2020. gada 14. februāra tiks virzīti uzsaukšanai Valsts sekretāru sanāksmē, tādējādi, kamēr minētie grozījumi vēl nav stājušies spēkā, likumprojektā par grozījumiem Mobilizācijas likumā ir iekļauts arī pants, kas paredz pārejas noteikumu, nosakot, ka grozījums šā likuma 13. pantā stājas spēkā vienlaikus ar minētajiem grozījumiem Latvijas Republikas Zemessardzes likumā.” |
|  | Likumprojekts | **03.02.2020. Tieslietu ministrijas 2.iebildums:**Projekta 4.pantā paredzēto grozījumu likuma 13.pantā nepieciešams papildus izvērtēt. Vēršam uzmanību, ka Latvijas Republikas Zemessardzes likums šobrīd neparedz nekādu regulējumu par zemessargu mobilizāciju, tādēļ likuma 13.panta otrajā teikumā esošā ārējā atsauce par Latvijas Republikas Zemessardzes likumā noteikto zemessargu mobilizācijas kārtību ir maldinoša un tiesību sistēmai neatbilstoša. Latvijas Republikas Zemessardzes likuma 4.pants nosaka zemessarga statusu, proti, persona, kas noslēgusi līgumu, pilda dienestu Zemessardzē. Savukārt zemessargus pēc līguma par dienestu Zemessardzē izbeigšanas saskaņā ar Militārā dienesta likuma 63.panta otrās daļas 2.punktu ieskaita rezerves karavīros, un viņu mobilizācija notiks saskaņā ar Militārā dienesta likumu. Papildus norādām, ka projektā piedāvāto normu par Latvijas Republikas Zemessardzes likuma piemērošanu nevar pamatot ar Nacionālās drošības likumā izdarītajiem grozījumiem, kur ir minēta zemessargu mobilizācija, un kā tas šobrīd tiek norādīts projekta anotācijā kā pamatojums grozījumam. Ja aizsardzības politikas plānošanas dokumenti paredz, ka zemessargam, kas ir noslēdzis līgumu un pilda dienestu Zemessardzē, iesaistei dažādās militārās darbībās vai sabiedriskās kārtības nodrošināšanā ir nepieciešama mobilizācija, tad Latvijas Republikas Zemessardzes likumā jāveic atbilstoši grozījumi | Ņemts vērā. Skatāms kontekstā ar Tieslietu ministrijas 28.02.2020. 5.iebildumu. | Likumprojektā ir ietverts likuma pārejas noteikums un precizēts atbilstoši Tieslietu ministrijas norādēm šādā redakcijā:“Grozījums šā likuma 13. pantā stājas spēkā vienlaikus ar grozījumiem Latvijas Republikas Zemessardzes likumā, kas paredz zemessargu mobilizācijas kārtību.” |
|  | Likumprojekta 14.1 pants un likumprojekta anotācija | **03.02.2020. Tieslietu ministrijas 3.iebildums:**Projekta 5.pantā paredzēto jauno likuma 14.1 pantu nepieciešams papildus izvērtēt. Projektā paredzētajā likuma 14.1 panta pirmajā daļā ir noteikts dažādu amatpersonu uzskaitījums, uz kurām netiek attiecināta mobilizācija. Vēršam uzmanību, ka šāda saraksta veidošanā jāievēro konsekvence, lietderība un samērīgums, turklāt par visiem amatu mobilizācijas izņēmumiem izvērsts pamatojums jāsniedz projekta anotācijā. Tieslietu ministrijai nav saprotams, kāpēc, piemēram, mobilizācijas izņēmums tiek paredzēts Satversmes tiesas tiesnešiem, bet netiek paredzēts Augstākās tiesas tiesnešiem, lai gan abās tiesu institūcijās ir ļoti augsta līmeņa tieslietu jomas speciālisti, kuri atrodas salīdzinošos apstākļos. Tāpat salīdzinošos apstākļos atrodas Valsts kontroles padomes, Latvijas Bankas padomes, Finanšu un kapitāla tirgus komisijas padomes, Nacionālā elektronisko plašsaziņas līdzekļu padomes un Sabiedrisko pakalpojumu regulēšanas komisijas padomes locekļi, kur divos gadījumos mobilizācijas izņēmums ir visiem padomes locekļiem, bet trīs gadījumos tikai institūcijas vadītājam. Viens no efektīvas valsts pārvaldes nosacījumiem ir kad noteiktus valsts pārvaldes uzdevumus veic kvalificēti speciālisti. Šādu speciālistu izmantošana neatbilstoši kompetencei mobilizācijas gadījumā var radīt ilglaicīgas, valsts funkcionēšanu negatīvi ietekmējošas sekas. Vienlaikus mobilizācijas izņēmums bez īpaša pamatojuma tiek paredzēts Iekšlietu ministrijas sistēmas iestāžu un Ieslodzījuma vietu pārvaldes darbiniekiem, kuri nav amatpersonas ar speciālajām dienesta pakāpēm, proti, šo iestāžu personālam, kas sniedz maznozīmīgas atbalsta funkcijas. Saistībā ar pašvaldību dažādu amatpersonu mobilizācijas izņēmumiem vēlamies norādīt, ka mums nav saprotams Civilās aizsardzības un katastrofas pārvaldīšanas likumā noteikto pašvaldību sadarbības teritoriju civilās aizsardzības komisiju statuss mobilizācijas gadījumā. Tieslietu ministrijas ieskatā šādām komisijām būtu jāparedz mobilizēta civilās aizsardzības formējuma statuss, bet tas nebūs iespējams, ja ar likumu tiek noteikti izņēmumi dažādu Iekšlietu ministrijas sistēmas iestāžu un pašvaldību līmeņa amatpersonu mobilizācijai. Nobeigumā vēlamies norādīt, ka projektā likuma 14.1 panta pirmās daļas 31.punkts, kas paredz Ministru kabineta kompetenci noteikt citu valsts un pašvaldības institūcijas amatpersonu, darbinieku vai personu, kura atrodas darba tiesiskajās attiecībās ar personām, kas nodrošina kritiskās infrastruktūras vai kritisko finanšu nozares pakalpojumu darbības nepārtrauktību, mobilizācijas izņēmumus, rada iespēju Ministru kabinetam piemērot mobilizācijas izņēmumu jebkurai noteiktiem kritērijiem atbilstošai personai, tādējādi likumā noteikto amatpersonu uzskaitījumu faktiski padarot formālu. Papildus norādām, ka projektā likuma 14.1 panta pirmās daļas 31.punkts un šī panta trešā daļa paredz analoģisku regulējumu par Ministru kabineta kompetenci mobilizācijas izņēmumu noteikšanā, kas ir pretrunā ar normatīvo aktu izstrādes juridisko tehniku un nav pieļaujams. Ievērojot minēto, atkārtoti aicinām likuma 14.1 panta pirmajā daļā neveidot amatpersonu uzskaitījumu, bet paredzēt mobilizācijas izņēmumu kritērijus un mobilizācijas izņēmumu piemērošanas kārtību. Šādu amatpersonu uzskaitījumu (sarakstu) varētu veidot klasificētā mobilizācijas jomas politikas plānošanas dokumentā.  | Ņemts vērā. | Likumprojekta 14.1 panta pirmā daļa papildināta, nosakot, ka mobilizācija netiek attiecināta arī uz Augstākās tiesas tiesnešiemLikumprojekta anotācija papildināta ar sekojošu redakciju:“ Tā kā izņēmumu uzskaitījums skar dažādas valsts varas un pārvaldes institūcijas, tas tiek noteikts likuma līmenī. Tāpat arī izņēmumu uzskaitījums tiek veidots kā publisks dokuments, lai gan amatpersonas un iedzīvotāji, gan par valsts apdraudējuma pārvarēšanu atbildīgās institūcijas būtu informētas par to pienākumiem un pieejamajiem personāla resursiem mobilizācijas gadījumā.Veidojot izņēmumu uzskaitījumu tiek ievērota konsekvence, lietderība un samērīgums, nosakot divu veida kritērijus. Pirmkārt, no izņēmumi 14.1 pirmās daļā no 1. līdz 28.punktam tiek attiecināti uz visām personām, kas ieņem noteiktus amatus vai veic noteiktus pienākumus un kuru turpināšana mobilizācijas gadījumā būtu svarīgāka nekā šo personu mobilizācija Nacionālajos bruņotajos spēkos vai civilās aizsardzības formējumos. Otrkārt, 14.1 panta otrā daļa par izņēmumiem un ar to saistītā trešā daļa paredz to, ka valsts un pašvaldības institūcijas un personas, kas nodrošina kritiskās infrastruktūras vai kritisko finanšu nozares pakalpojumu darbības nepārtrauktību, pamatojoties uz vienotu metodiku, tiks izvērtētas attiecībā uz personāla proporciju, kas ir nepieciešama tā pamatfunkciju darbības nodrošināšanai un attiecībā uz personāla proporciju, kas valsts apdraudējuma gadījumā var tikt pakļauta mobilizācijai.” |
|  | Likumprojekta 1. pants | **03.02.2020. Tieslietu ministrijas priekšlikums:**Izsakām priekšlikumu precizēt projekta 1.pantu atbilstoši latviešu valodas gramatikas prasībām par vienskaitļa un daudzskaitļa lietošanu. | Ņemts vērā. | Precizēts likumprojekta 1. pants:“ 1. Papildināt likuma 3.panta trešās daļas 1.punktu aiz vārda “izsludināta” ar vārdiem “izņēmuma stāvokļa vai“.” |
|  | Likumprojekta 14.1 panta 16.punkts | **04.02.2020. Finanšu ministrijas priekšlikums:**Lūdzam precizēt Finanšu un kapitāla tirgus komisijas priekšsēdētāja amata nosaukumu. Atbilstoši Finanšu un kapitāla tirgus komisijas likuma 13.panta otrajā daļā noteiktajam, ka padome sastāv no trim padomes locekļiem - komisijas priekšsēdētāja un diviem padomes locekļiem, lūdzam izteikt likumprojekta 5.pantā ietverto 14.1panta pirmās daļas 16.punktu šādā redakcijā:“16) Finanšu un kapitāla tirgus komisijas priekšsēdētājs;”. Vienlaikus izsakām priekšlikumu precizēt likumprojekta 5.pantā ietverto 14.1pantu saskaņā ar latviešu valodas gramatikas prasībām. | Ņemts vērā. | Precizēts likumprojekta ietverto 14.1panta pirmās daļas 16.punkts, kas likumprojekta jaunajā redakcijā ir 13.punkts: “13) Finanšu un kapitāla tirgus komisijas priekšsēdētājs un padomes loceklis”. |
|  | Likumprojekta 14.1 panta 17.punkts:“Nacionālās elektronisko plašsaziņas līdzekļu padomes vadītājs;” | **28.02.2020.**  **Nacionālās elektronisko plašsaziņas līdzekļu padomes iebildums:**Nacionālā elektronisko plašsaziņas līdzekļu padome iebilst pret likumprojektu VSS-703 un lūdz precizēt anotāciju, kā arī likumprojekta 14.1 panta 17.punktu, izsakot to šādā redakcijā “Nacionālās elektronisko plašsaziņas līdzekļu padomes priekšsēdētājs, priekšsēdētāja vietnieks un padomes loceklis”, ņemot vērā to,ka atbilstoši Elektronisko plašsaziņas līdzekļu likuma 56.panta pirmajai daļai *“Nacionālās elektronisko plašsaziņas līdzekļu padomes sastāvā ir pieci locekļi, kurus ievēlē Saeima. Padomes ievēlēšanas kārtību nosaka Saeimas kārtības rullis.”* NEPLP vērš uzmanību, ka padomes priekšsēdētāju un padomes priekšsēdētāja vietnieku padomes locekļi ievēl no sava vidus. | Ņemts vērā. | Likumprojekta 14.1 panta punkts par Nacionālās elektronisko plašsaziņas līdzekļu padomi tiek izteikts šādā redakcijā:“14. Nacionālās elektronisko plašsaziņas līdzekļu padomes priekšsēdētājs, priekšsēdētāja vietnieks un padomes loceklis” .Papildināta un precizēta anotācijas 6. un 7. lpp par likumprojekta 14.1 panta tagadējo 14.punktu sekojošā redakcijā:“Ar Saeimas kā tautas tieši pilnvarotas institūcijas balsojumu amatā tiek iecelti Nacionālās elektronisko plašsaziņas līdzekļu padomes (turpmāk - NEPLP) locekļi atbilstoši Elektronisko plašsaziņas līdzekļu likuma 56.panta pirmajai daļai. Nacionālās elektronisko plašsaziņas līdzekļu padomes sastāvā ir pieci locekļi, kurus ievēlē Saeima un padomes ievēlēšanas kārtību nosaka Saeimas kārtības rullis, savukārt padomes priekšsēdētāju un padomes priekšsēdētāja vietnieku padomes locekļi ievēl no sava vidus. NEPLP ir neatkarīga institūcija, kas pārstāv sabiedrības intereses elektronisko plašsaziņas līdzekļu jomā un uzrauga plašsaziņas līdzekļu darbības atbilstību Satversmei. Likumprojekta piedāvātā Mobilizācijas likuma 14.1panta pirmās daļas 14. punkta redakcijas nosaka, ka iesaukšana aktīvajā dienestā un mobilizācija netiktu attiecināta uz NEPLP priekšsēdētāju, priekšsēdētāja vietnieku un padomes locekli”. |
|  | Likumprojekta 4. pants:“Izteikt likuma 13.pantu šādā redakcijā:“13.pants. Pilsoņu mobilizācijaLatvijas pilsoņu — rezerves karavīru un rezervistu — iesaukšana aktīvajā dienestā mobilizācijas gadījumā notiek saskaņā ar Militārā dienesta likumu Ministru kabineta noteiktajā kārtībā. Zemessargu mobilizācija notiek Latvijas Republikas Zemessardzes likumā noteiktajā kārtībā.” | **Tieslietu ministrijas 28.02.2020. 1.iebildums:**Projekta 4.pantā paredzēto grozījumu Mobilizācijas likuma (turpmāk – likums) 13.pantā nepieciešams papildus izvērtēt un precizēt. Vēršam uzmanību, ka likums paredz trīs veidu mobilizācijas – militārā, civilās aizsardzības un tautsaimniecības. Ņemot vērā, ka likuma 14.pants paredz mobilizāciju civilās aizsardzības formējumos, proti, atsevišķu mobilizācijas veidu, nebūtu pieļaujams likuma 13.panta nosaukumā izmanto visu trīs veidu vispārējo apzīmējumu “mobilizācija”. Ievērojot minēto, panta nosaukumu nepieciešams saglabāt esošajā redakcijā vai arī savādāk definēt militāro mobilizāciju. | Ņemts vērā. | Likumprojekta 4. pants izteikts šādā redakcijā:“13.pants. Pilsoņu iesaukšana aktīvajā dienestāLatvijas pilsoņu — rezerves karavīru un rezervistu — iesaukšana aktīvajā dienestā mobilizācijas gadījumā notiek saskaņā ar Militārā dienesta likumu Ministru kabineta noteiktajā kārtībā. Zemessargu mobilizācija notiek Latvijas Republikas Zemessardzes likumā noteiktajā kārtībā.” |
|  | Esošā likuma 14. pants. | **Tieslietu ministrijas 28.02.2020. 2.iebildums:**Likuma 14.panta pirmā un otrā daļa šobrīd paredz, ka mobilizācijai civilās aizsardzības formējumos un civilās aizsardzības pasākumu veikšanai ir pakļauti iedzīvotāji, kuri nav pakļauti mobilizācijai Nacionālajos bruņotajos spēkos un Valsts robežsardzē saskaņā ar mobilizācijas uzdevumu, kā arī  mobilizācijai civilās aizsardzības formējumos ir pakļauti atsevišķu amatu un profesiju darbspējīgie iedzīvotāji atbilstoši formējuma darbības profilam. Minētās normas norāda, ka civilās aizsardzības formējumos var mobilizēt jebkuru personu vai arī, ja tai ir noteikta profesija. Ņemot vērā, ka projektā ar 14.1 pantu tiek paredzēts jauns regulējums par mobilizācijas izņēmumu, kas tiek attiecināts arī uz likuma 14.pantu, likuma 14.pantā ir nepieciešams iekļaut iekšējo atsauci par likuma 14.1 pantā paredzēto izņēmumu. | Ņemts vērā. | Likumprojekts papildināts ar sekojošu grozījumu likuma 14. pantā: “ 5. Papildināt 14. panta pirmo daļu ar vārdiem “kā arī mobilizācijai nav pakļautas šī likuma 14.1 panta pirmajā un otrajā daļā noteiktās personas”.” |
|  | Likumprojekta pants par likuma papildināšanu ar 14.1 pantu | **Tieslietu ministrijas 28.02.2020. 3.iebildums:**Projekta 5.pantā paredzēto likuma 14.1 pantu nepieciešams papildus izvērtēt un precizēt. Projektā paredzētajā likuma 14.1 panta pirmajā daļā ir noteikts dažādu amatpersonu uzskaitījums, uz kurām netiek attiecināta mobilizācija. Vēršam uzmanību, ka šāda saraksta veidošanā jāievēro konsekvence, lietderība un samērīgums, turklāt par visiem amatu mobilizācijas izņēmumiem izvērsts pamatojums jāsniedz projekta anotācijā. Ja projekta anotācijā kā mobilizācijas izņēmuma kritērijs tiek norādīts, ka tas piemērojams Saeimas ieceltām amatpersonām, to nepieciešams attiecināt uz visiem Saeimas ieceltiem tiesnešiem. Vēršam uzmanību, ka tiesisko regulējumu par tiesnešu iecelšanu paredz likuma “Par tiesu varu” 60., 61. un 62. pants. Vienlaikus norādām, ka šādā gadījumā karatiesu tiesnešu norāde atsevišķā 28. punktā būs lieka, jo karatiesu tiesneši tiek nozīmēti no tiesnešiem, turklāt projekta anotācijā nebūtu īpaši jāskaidro dažādu tiesu priekšsēdētāju iecelšanas kārtība, jo tiesas priekšsēdētājs vienlaikus arī ir tiesnesis. | Ņemts vērā. | Likumprojekta 14.1 pants precizēts atbilstoši Tieslietu ministrijas norādēm par amatpersonu uzskaitījumu. |
|  | Likumprojekta pants par likuma papildināšanu ar 14.1 pantu | **Tieslietu ministrijas 28.02.2020. 4.iebildums:**Projekta 5.pantā paredzēto likuma 14.1 panta pirmās daļas 31. punktu un trešo daļu nepieciešams papildus izvērtēt un precizēt. Vēršam uzmanību, ka abas minētās normas ir dublējošas, jo abas paredz Ministru kabineta kompetenci lemt par izņēmumu attiecināšanu uz citām panta pirmajā daļā neminētām personām. Tādējādi panta trešā daļa izteikta ar pietiekamu vispārinājuma pakāpi un paredz iespēju lemt gan par valsts un pašvaldības institūcijas amatpersonām, darbiniekiem vai personām, kuras atrodas darba tiesiskajās attiecībās ar personām, kas nodrošina kritiskās infrastruktūras vai kritisko finanšu nozares pakalpojumu darbības nepārtrauktību. Ievērojot minēto, projekta 5.pantā paredzēto likuma 14.1 panta pirmās daļas 31. punktu nepieciešams izslēgt, bet projekta anotācijā šīs normas skaidrojumu attiecināt uz panta trešo daļu. | Ņemts vērā. | Likumprojekta 14.1 pants precizēts atbilstoši Tieslietu ministrijas norādēm par amatpersonu uzskaitījumu, svītrots 14.1 panta pirmās daļas 31. punkts, kā arī 14.1 panta otrā un trešā daļa ir izteikta jaunā redakcijā:“(2) Ministru kabinets atkarībā no valsts apdraudējuma veida, tā intensitātes un rakstura var lemt par mobilizācijas izņēmumu attiecināšanu uz citām valsts un pašvaldības institūcijas amatpersonām, darbiniekiem vai personām, kuras atrodas darba tiesiskajās attiecībās ar personām, kas nodrošina kritiskās infrastruktūras vai kritisko finanšu nozares pakalpojumu darbības nepārtrauktību. (3) Ministru kabinets nosaka kārtību, kādā piemēro izņēmumus no noteikumiem par pilsoņu iesaukšanu aktīvajā dienestā un iedzīvotāju mobilizāciju civilās aizsardzības formējumos un civilās aizsardzības pasākumu veikšanai šā panta otrajā daļā minētajām personām, kā arī kārtību, kādā Nacionālo bruņoto spēku rezerves uzskaites struktūrvienību informē par šī panta pirmajā un otrajā daļā noteiktajām personām.”” |
|  | Likumprojekta 6. pants:“6. Papildināt ar pārejas noteikumu šādā redakcijā:“Pārejas noteikumsGrozījums šā likuma 13. pantā stājas spēkā vienlaikus ar attiecīgiem grozījumiem Latvijas Republikas Zemessardzes likumā.”” | **Tieslietu ministrijas 28.02.2020. 5.iebildums:**Projekta 6.pantā paredzēto likuma pārejas noteikumu nepieciešams precizēt. Ņemot vērā, ka šobrīd pārejas noteikums ir viens, nodaļas nosaukumā tas jāraksta vienskaitlī – “Pārejas noteikums”.  Vienlaikus norādām, ka Tieslietu ministrija saskaņā ar Oficiālo publikāciju un tiesiskās informācijas likuma 14. un 15. pantu iratbildīgā iestāde oficiālās publikācijas un tajā ietvertās informācijas sistematizācijas jomā, proti, normu spēkā stāšanās noteikšanā un to savlaicīgā konsolidācijā spēkā esošajā regulējumā. Vēršam uzmanību, ka pārejas noteikums “stājas spēkā vienlaikus ar attiecīgiem grozījumiem Latvijas Republikas Zemessardzes likumā” ar vārdu “attiecīgiem” nerada skaidrību par šīs normas spēkā stāšanās brīdi un to nepieciešams precizēt. | Ņemts vērā. | Likumprojektā paredzētais likuma pārejas noteikums precizēts atbilstoši Tieslietu ministrijas norādēm šādā redakcijā:“Grozījums šā likuma 13. pantā stājas spēkā vienlaikus ar grozījumiem Latvijas Republikas Zemessardzes likumā, kas paredz zemessargu mobilizācijas kārtību.” |
| Atbildīgā amatpersona |    |
|  | (paraksts)\* |

Piezīme.

\* Dokumenta rekvizītu „paraksts” neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Edgars Svarenieks

|  |
| --- |
| (par projektu atbildīgās amatpersonas vārds un uzvārds) |
| Aizsardzības ministrijas Krīzes vadības departamenta direktora vietnieks, Visaptverošas valsts aizsardzības ieviešanas koordinācijas nodaļas vadītājs |
| (amats) |
| tālr. 67335029 |
| (tālruņa un faksa numurs)Edgars.Svarenieks@mod.gov.lv |
|  |
| (e-pasta adrese) |